અમદાવાદ: વડા પ્રધાન નરેન્દ્ર મોદીના ડ્રીમ પ્રોજેક્ટ તરીકે ગણાતા ભદ્ર પ્લાઝા ડેેવલપમેન્ટ પ્રોજેકટના પહેલા તબક્કા પાછળ મ્યુનિસિપલ તિજોરીમાંથી કરોડો રૂપિયા ખર્ચાયા છે તેમ છતાં ગેરકાયદે પાથરણાંવાળાના દબાણને પગલે સમગ્ર પ્રોજેકટની રંગત રફેદફે થઇ ગઇ છે, જોકે તંત્ર દ્વારા બે સામાજિક સંસ્થાઓમાં નોંધાયેલ પાથરણાંવાળાઓેને ભદ્ર પ્લાઝા પરિસરમાં જગ્યા ફાળવવાની તૈયારી દર્શાવાઇ છે. તેમ છતાં આ બંને સામાજિક સંસ્થાઅોએ કોઇ રસ ન દાખવતાં સત્તાવાળાઓ ફરીથી પત્ર પાઠવીને જે તે જગ્યાનો કબજો લેવાનો અનુરોધ કરવાના છે.